’n Verrassende perspektief op die laaste boek van die Bybel.
Riekert kyk in Openbaring ontsluit na die volgen­de aspekte wat vorm gee aan hierdie Bybel­boek:
- Wie was die oorspronklike ontvangers van die boodskap?
- Wat was die omstandighede waarin hulle geleef het?
- Watter spesiale behoeftes of sake het moontlik aanleiding gegee tot die skrywe van die boek?
- Wat was God se boodskap aan daardie mense in daardie tydvak en spesiale omstandighede?
Riekert bespreek dan die boodskap aan die sewe gemeentes en die sewe visioene in Open­baring teen hierdie agtergrond.
Openbaring ontsluit bied ’n verrassende, vars perspektief op die laaste boek in die Bybel. Dit is ideaal vir elkeen wat ’n ver­staanbare uitleg van Openbaring wil hê.
Openbaring of verwarring?
Die boek Openbaring. Is dit ’n openbaring of ’n verwarring?
Op 22 Oktober 2012 het ek op Facebook (In Jesus se
Voetspore) die volgende vrae gevra: “Wie van julle verstaan nie
Openbaring nie? Wie is deurmekaar oor hoe Openbaring interpreteer
moet word? Wie het besluit om liewer nie die boek te
lees nie, want dis te moeilik? Wie is verward oor al die goed
wat al oor Openbaring gesê is?” Sommer gou het meer as 200
mense hierop geantwoord. Sommige het geskryf dat hulle die
boek wonderlik vind, maar die meeste het geantwoord dat die
boek duister is en dat hulle dit nie graag lees nie. Hier is ’n paar
van die negatiewe reaksies:
• Ek! Dit kon netsowel Chinees wees!
• Watter weergawe van al die “waarhede” wat aan die skrywers
“openbaar” is, kan ek aandag aan gee?
• Ja defi nitief. Ek lees nooit Openbaring. Verstaan glad nie.
Maak nie sin vir my nie!
16 Riekert Botha
• Ek het tot ’n boek gekoop (’n BAIE dik boek) wat Openbaring
beter moet verduidelik, maar ek is nog steeds baie verward.
En ek het Openbaring al ’n paar maal deurgelees.
You're reviewing: Openbaring Ontsluit (Sagteband)